**The Nature of the Mitzva of Kriat Megilah**

**(1)תלמוד בבלי מסכת מגילה דף יט עמוד א**

על הספר ובדיו וכו'. מנלן? - אתיא כתיבה כתיבה, כתיב הכא ותכתב אסתר המלכה, וכתיב התם ויאמר להם ברוך מפיו יקרא אלי את כל הדברים האלה ואני כתב על הספר בדיו.

**חדושי מרן רי"ז הלוי-הלכות מגילה(2)**

והלא פסוק זה דואני כותב על הספר בדיו על כתובים נאמר,...והוא דין הנאמר על כל כתבי הקודש שאינם נכתבים רק על הספר ובדיו,...ולמ"ל ילפותא מיוחדת על מגילת אסתר.

**רמב"ם הלכות מגילה וחנוכה פרק ב הלכה ט(3)**

אין כותבין את המגילה אלא בדיו על הגויל או על הקלף כספר תורה, ואם כתבה במי עפצא וקלקנתוס כשרה, כתבה בשאר מיני צבעונין פסולה, וצריכה שרטוט כתורה עצמה, ואין העור שלה צריך **עבדה לשמה**, היתה כתובה על הנייר או על עור שאינו מעובד או שכתבה גוי או מין פסולה.

**תלמוד בבלי מסכת מגילה דף טז עמוד ב(4)**

אמר רבי יוחנן: וי"ו דויזתא צריך למימתחה בזקיפא כמורדיא דלברות. מאי טעמא? - כולהו בחד זקיפא אזדקיפו. אמר רבי חנינא בר פפא: דרש רבי שילא איש כפר תמרתא: כל השירות כולן נכתבות אריח על גבי לבינה ולבינה על גבי אריח, חוץ משירה זו ומלכי כנען, שאריח על גבי אריח, ולבינה על גבי לבינה. מאי טעמא? שלא תהא תקומה למפלתן.

**מגיד משנה הלכות מגילה וחנוכה פרק ב הלכה יב(5)**

א"ר זירא וי"ו דוזיתא צריך לממתחיה כזקיפא מ"ט כולהו בחדא זקיפא איזדקיפו. עוד שם שירה זו אריח על גבי אריח לבנה על גבי לבנה, פי' אריח ואת ואת זה ע"ג זה, לבנה שמות האנשים שהם רחבין ושתיהם בהלכות ולא ידעתי למה לא נתבארו בדברי רבינו

**תלמוד בבלי מסכת מגילה דף ח עמוד ב(6)**

אינו מטמא את הידים עד שיכתבנו בכתב אשורית...דכתיב בה ככתבם וכלשונם

**תלמוד בבלי מסכת מגילה דף יח עמוד א(7)**

גיפטית לגיפטים. עברית לעברים, עילמית לעילמים, יוונית ליוונים – יצא

**(8)תלמוד בבלי מסכת מגילה דף ז עמוד א**

אמר רב יהודה אמר שמואל: אסתר אינה מטמאה את הידים. למימרא דסבר שמואל אסתר לאו ברוח הקודש נאמרה? והאמר שמואל: אסתר ברוח הקודש נאמרה! - נאמרה לקרות ולא נאמרה ליכתוב.

**(9)חידושי הריטב"א מסכת מגילה דף ז עמוד א**

ויש לומר דשמואל ה"ק שלא ניתנה ליכתב בכלל ספרי הקדש עד שתהא כמותה לטמא את הידים, אבל מ"מ ניתנה ליכתב שלא תהא על פה והקוראה על פה לא יצא

**חדושי מרן רי"ז הלוי-הלכות מגילה(10)**

דהנה מצינו תרי דיני כתיבה במגילה, חדא דהרי היא מכלל כתבי הקודש ונכתבת ככל הכתובים...ושנית איכא דין מסוים של כתיבת מגילה...דדין כתיבת מגילה הוא דבר אחר לגמרי שאינו שייך כלל לדין כתיבה של כתבי הקודש...כל עיקר דין כתיבתה הוא רק דין כתיבת מגילה שלא יהא כקורא ע"פ, אבל אין זה שייך לדין כתיבה של כתבי הקודש.

**אסתר פרק ט(11)**

(כ) וַיִּכְתֹּ֣ב מָרְדֳּכַ֔י אֶת־הַדְּבָרִ֖ים הָאֵ֑לֶּה וַיִּשְׁלַ֨ח סְפָרִ֜ים אֶל־כָּל־הַיְּהוּדִ֗ים אֲשֶׁר֙ בְּכָל־מְדִינוֹת֙ הַמֶּ֣לֶךְ אֲחַשְׁוֵר֔וֹשׁ הַקְּרוֹבִ֖ים וְהָרְחוֹקִֽים (כח) וְהַיָּמִ֣ים הָ֠אֵלֶּה נִזְכָּרִ֨ים וְנַעֲשִׂ֜ים בְּכָל־דּ֣וֹר וָד֗וֹר מִשְׁפָּחָה֙ וּמִשְׁפָּחָ֔ה מְדִינָ֥ה וּמְדִינָ֖ה וְעִ֣יר וָעִ֑יר וִימֵ֞י הַפּוּרִ֣ים הָאֵ֗לֶּה לֹ֤א יַֽעַבְרוּ֙ מִתּ֣וֹךְ הַיְּהוּדִ֔ים וְזִכְרָ֖ם לֹא־יָס֥וּף מִזַּרְעָֽם

**רש"י אסתר פרק ט**

ויכתב מרדכי - היא המגלה הזאת כמות שהיא

נזכרים - בקריאת מגילה

**תלמוד בבלי מסכת בבא בתרא דף טו עמוד א(12)**

אנשי כנסת הגדולה כתבו יחזקאל ושנים עשר, דניאל ומגילת אסתר

**רש"י מסכת בבא בתרא דף טו עמוד א(13)**

ואיני יודע למה לא כתבו יחזקאל בעצמו אם לא מפני שלא נתנה נבואה ליכתב בחוצה לארץ וכתבום אלו לאחר שבאו לארץ וכן ספר דניאל שהיה בגולה וכן מגילת אסתר ושנים עשר מתוך שהיו נבואותיהם קטנות לא כתבום הנביאים עצמם איש איש ספרו ובאו חגי זכריה ומלאכי וראו שרוח הקדש מסתלקת שהיו הם נביאים אחרונים ועמדו וכתבו נבואותיהם וצרפו נבואות קטנות עמם ועשאום ספר גדול שלא יאבדו מחמת קטנם

**תלמוד בבלי מסכת מגילה דף כג עמוד ב(14)**

משנה.... אין עוברין לפני התיבה, ואין נושאין את כפיהם, ואין קורין בתורה, ואין מפטירין בנביא, ואין עושין מעמד ומושב, ואין אומרים ברכת אבלים ותנחומי אבלים, וברכת חתנים, ואין מזמנין בשם פחות מעשרה, ובקרקעות - תשעה וכהן, ואדם כיוצא בהן

**תלמוד בבלי מסכת מגילה דף ה עמוד א(15)**

אמר רב: מגילה, בזמנה - קורין אותה אפילו ביחיד, שלא בזמנה - בעשרה. רב אסי אמר: בין בזמנה בין שלא בזמנה בעשרה

**חדושי הר"ן מסכת מגילה דף ה עמוד א(16)**

אמאי לא חשיב מקרא מגילה ואמאי לא מותבינן מינה לרב אסי, וכתב רבינו ש"צ מפני שזהו טעמו של רב אסי דאמר בין בזמנה בין שלא בזמנה בעשרה דקא סבר **דבכלל תורה ונביא הוא** ואין קורין בהן בפחות מעשרה ואין זה צריך לפנים

**מסכת סופרים פרק יד הלכה א(17)**

ברות, ובשיר השירים, בקהלת, באיכה, ובמגילת אסתר, צריך לברך, ולומר על מקרא מגילה, ואף על פי שכתובה בכתובים. והקורא בכתובים צריך לומר, ברוך אתה י"י אלהינו מלך העולם אשר קדשנו במצותיו וציונו לקרוא בכתבי הקודש.

**תלמוד ירושלמי מסכת מגילה פרק ג דף עד טור ב /ה"ד (18)**

רב נחמן בר יעקב בעי הגע עצמך שחל חמשה עשר להיות בשבת לקרות במגילת אסתר אין את יכול שאין קורין בכתבי הקודש אלא מן המנחה ולמעלן

**שלטי הגבורים מסכת שבת דף מג עמוד א בדפי האלפס(19)**

כל כתבי הקדש ראוין ליכתב בשאר מיני צבעים המתקיימין כגון סם וסיקרא וכיוצ' בהן ומצילין אותן מפני הדליקה ואע"פ שכתובים בסם ובסיקרא חוץ מס"ת ומגלת אסתר שאינן נכתבין אלא בדיו

**מועדים וזמנים חלק ב סימן קעח(20)**

וכן מה שהרמב"ם פוסק שאין צריך עיבוד לשמה היינו מפני שדין לשמה רק בקדושה דס"ת ותפילין ולא בסיפרי הנביאים שאפילו מזוזה אין צריך עיבוד לשמה להרמב"ם וכ"ש מגילה דנקרא אגרת

וכן מה שהביא מריטב"א הלוא מפרש למ"ד שלא ניתנה ליכתב ואינה מטמאה את הידים ולדידיה ודאי לא בעינן קדושת כתבי קודש, אבל לדידן שניתנה ליכתב ומטמאה את הידים יש לומר דהכשירה רק בקדושה ולא מכשירין מגילה שאין בה קדושת כתבי קודש.

ול"ק מהא דכתבו בחוץ לארץ וכשרה אף שלא חל עליה דין כתבי קודש דמעיקרא כשלא היה עלה עוד דין כתבי קודש ודאי מצותה במגילה אף שאין בה קדושת כתבי קודש, אבל יש לומר דלאחר שנתקדשה בקדושת כתבי קודש אין הכשירה אלא בקדושה ולא נשאר עוד דין מגילה בלי קדושת כתבי קודש כדמעיקרא.

שהרמב"ם השמיט מהלכותיו אופן כתיבת עשרת בני המן כשם שהשמיט המסורת דכתיבה דבעינן בכול כתבי קודש

**ר"ן מסכת שבת דף מג עמוד א בדפי האלפס(21)**

כתב הראב"ד ז"ל ... וכן נמי כיון דקי"ל שהתירו במגילה גיפטית לגיפטיים עלמיית לעלמיים מדיית למדיים וכן כל לשון ולשון לאותן הרגילים בהן וכיון דבמגילה התירו שכתוב בה ככתבם וכלשונם כל שכן בשאר ספרים

**חידושי הרמב"ן מסכת מגילה דף יז עמוד א (22)**

ללועזות היינו שאין יודעין אשורית ודומיא דסיפא דקרי לועז למי שלא ידע אשורית, וכן בכל מקום לועזות שאין יודעין בלשון הקדש דאתמר התם (מכות ו' ע"ב) הנהו לעוזי דאתו לקמיה דרבא אוקי רבא אמורא בינייהו כו', ומפני שאין יודעין אשורית אע"פ שיוצאין בו בקושי התירו משום דאיכא מצות קריאה ודאי דפרסומי ניסא בידיעה ממש עדיף והוציאוהו בלשון שיודע בו, ועוד כדי שיהא הוא יכול להוציא עצמו ידי חובתו ויקרא לעצמו

**שולחן ערוך אורח חיים סימן תרצב סעיף א(23)**

ולאחריה נוהגין לברך: הרב את ריבנו וכו'. אם לא בירך לא לפניה ולא לאחריה, יצא. הגה: ונהגו לומר בלילה: אשר הניא, אבל לא ביום (כל בו וב"י בשם א"ח), ואין לברך אחריה אלא בצבור.

**ביאור הלכה סימן תרצב ד"ה אלא בצבור (24)**

אלא בצבור - הנה בב"י כתב דא"ח כתב כן בשם הירושלמי ועיין בא"ר דהוכיח מכמה פוסקים דמברך אפילו ביחיד ועיין בביאור הגר"א דמירושלמי ג"כ אין ראיה דלא קאי אלא אברכת התורה.

**תלמוד ירושלמי מסכת מגילה פרק ד הלכה א(25)**

כתוב בתורה ברכה לפניה ואין כתוב בה ברכה לאחריה מה כתיב בה לפניה כי שם יי' אקרא הבו גודל לאלהינו וכתוב במזון ברכה לאחריו ואין כתוב בה ברכה לפניו מה כתוב בו לאחריו ואכלת ושבעת וברכת וגו' מניין ליתן את האמור בזה בזה ואת האמור בזה בזה ...

א"ר שמואל בר אבודמא למדו ברכ' התורה מברכת המזון אלא לרבים

**ספר "פסקי תשובות" חלק ו סימן תרצב אות ד(26)**

רמ"א: ואין לברך אחריה אלא בציבור. והטעם דכיון שאין הברכה שייכת למגילה אלא היא ברכת הודאה משום פרסומי ניסא, לא נתקנה אלא בציבור שיש פרסום ולא ביחיד, ולפיכך אם נמצאים יחד **עשרה נשים** השומעות קריאת המגילה שדינן כציבור לענין פרסומי ניסא, **יכולות לברך אחריה.** הערה 13: מקראי קודש פורים סי' ל"ה ובהררי קודש שם, פורים המשולש – דבליצקי פ"ב סעי' ח' ובהערה שם בשם ס' משחא דרבוותא ועוד, ובס' **הליכות בת ישראל** פכ"ב סעי' י"ד כתב שהמנהג **שאינן מברכות** אף לא כשיש עשרה נשים.